**Všeobecné kritériá pre výber tretích subjektov v národných projektoch**

V prípade nastavenia národných projektov v zmysle základného rámca členenia národných projektov na individuálne, systémové a komplexné projekty, kde vstupujú do implementácie tretie subjekty RO pre OP ĽZ nastavuje systém všeobecných kritérií pre výber tretích subjektov schválený Monitorovacím výborom pre OP ĽZ. Dané kritériá dopĺňajú výber subjektov nad rámec uplatňovania podmienok schémy de minimis, príp. schémy štátnej pomoci.

Na úrovni Komisie pri Monitorovacom výbore pre OP ĽZ pre prioritnú os 1 Vzdelávanie, Komisie pri Monitorovacom výbore pre OP ĽZ pre prioritné osi 2 Iniciatíva na podporu zamestnanosti mladých ľudí, 3 Zamestnanosť a 4 Sociálne začlenenie a Komisie pri Monitorovacom výbore pre OP ĽZ pre prioritné osi 5 Integrácia marginalizovaných rómskych komunít a 6 Technická vybavenosť v obciach s prítomnosťou marginalizovaných rómskych komunít budú dané kritériá doplnené o bodové hodnotenie, prípadne ďalšie špecifické kritériá pre výber tretích subjektov zapojených do implementácie národného projektu. Doplnené kritériá budú schvaľované na úrovni vyššie uvedených Komisií a budú súčasťou predkladaného zámeru národného projektu na Komisie pri Monitorovacom výbore OP ĽZ.

**Všeobecné kritériá pre výber tretích subjektov v národných projektoch**

|  |  |
| --- | --- |
| Formálne kritériá pre posudzovanie výberu tretích subjektov v národných projektoch | |
| 1. | Podmienka nebyť dlžníkom na daniach, nebyť dlžníkom poistného na zdravotnom poistení, nebyť dlžníkom na sociálnom poistení |
| 2. | Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii, alebo nútenej správe |
| 3. | Podmienka zákazu vedenia výkonu rozhodnutia voči žiadateľovi |
| 4. | Podmienka, že žiadateľ nie je podnikom v ťažkostiach (ak relevantné) |
| 5. | Podmienka, že voči žiadateľovi sa nenárokuje vrátenie pomoci na základe rozhodnutia EK, ktorým bola pomoc označená za neoprávnenú a nezlučiteľnú so spoločným trhom |
| 6. | Podmienka finančnej spôsobilosti spolufinancovania projektu |
| 7. | Podmienka identifikácie žiadateľa a štatutárneho zástupcu |
| 8. | Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v procese poskytnutia podpory neboli právoplatne odsúdení za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe  d) trestný čin založenia, zosnovania a podporovania zločineckej skupiny (§296 Trestného zákona)  e) machinácie pri verejnom obstarávaní a verejnej dražbe (§ 266 až § 268 Trestného zákona). |
| 9. | Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich k podaniu žiadosti |
| 10. | Podmienka oprávnenosti aktivít projektu (zriaďovacia listina/štatút, výpis z príslušného registra, oprávnenie podľa osobitného predpisu) |
| 11. | Podmienka dostatočnej administratívnej kapacity na riadenie projektu (ak je relevantné) |

|  |  |  |
| --- | --- | --- |
| Odborné a technické kritériá pre posudzovanie výberu tretích subjektov v národných projektoch | | |
| P. č. | Oblasť | Názov kritéria |
| 1. | Pôsobenie na trhu práce | Posudzovanie dĺžky existencie subjektu na trhu |
| 2. | Podpora ľudských zdrojov | Preukázanie udržania pracovných miest v priebehu predchádzajúcich 2 rokov (nedošlo k úbytku pracovných miest za predchádzajúce sledované obdobie) |
| 3. | Poskytovanie služby | Rozsah poskytovaných služieb v rámci celkovej činnosti subjektu |
| Skúsenosti s poskytovaním služieb v súlade s oprávnenými aktivitami v národnom projekte (časové obdobie poskytovania služieb) |
| 4. | Skúsenosti s projektmi EÚ | Skúsenosti s realizáciou projektov financovaných zo zdrojov EÚ (ESF/ERDF a iné finančné nástroje) |
| 5. | Disponibilita potrebného vybavenia | Existencia dostatočného technického vybavenia a priestorov na implementáciu projektu (kópia zmluvy o prenájme/listu vlastníctva ak relevantné) |
| Špecifické odborné kritériá pre posudzovanie výberu tretích subjektov v národných projektoch | | |
| 1. | Špecifické odborné predpoklady subjektu (v zmysle osobitných predpisov/legislatívy, príp. podmienok vyzvania) | |

Povinnou súčasťou schválenia zámerov národných projektoch v Komisiách pri MV OP ĽZ s účasťou tretích subjektov na implementácií národného projektu je schválenie Všeobecných kritérií pre výber tretích subjektov v národných projektoch v rozsahu:

- všetkých vyššie uvedených Formálnych kritérií pre posudzovanie výberu tretích subjektov v národných projektoch;

- minimálne dvoch oblastí a optimálne troch až štyroch oblastí z vyššie uvedených Odborných a technických kritérií pre posudzovanie výberu tretích subjektov v národných projektoch.