

**Z Á P I S N I C A**

z 8. rokovania Monitorovacieho výboru pre

operačný program Ľudské zdroje

*formou písomného rozhodovacieho procesu per rollam*

*podľa článku 5 písm. B) Rokovacieho poriadku*

*Monitorovacieho výboru*

*pre operačný program Ľudské zdroje*

**11. - 25. augusta 2016**

**programové obdobie 2014 – 2020**

**4. rokovanie Monitorovacieho výboru pre operačný program Ľudské zdroje – formou písomnej procedúry per rollam**

**Spôsob zasadnutia:** písomný postup pre prijatie rozhodnutia Monitorovacím výborom pre operačný program Ľudské zdroje v súlade s Rokovacím poriadkom článok 5 písm. B).

**Termín konania:**

začatie rozhodovania prostredníctvom písomnej procedúry per rollam - 11. augusta 2016

ukončenie rozhodovania prostredníctvom písomnej procedúry per rollam – 25. augusta 2016

**Počet členov s hlasovacím právom, ktorým bol elektronickou formou odoslaný písomný postup pre prijatie rozhodnutia:** 36

**Predmet**

1. Schvaľovanie:

* Všeobecné kritériá pre výber tretích subjektov v národných projektoch
* doplňujúce hodnotiace Kritéria pre výber projektov operačného programu Ľudské zdroje a metodika ich uplatňovania
* Dodatok č. 2 Štatútu MV OP ĽZ

1. Informovanie:

Informácia o Kritériách členenia národných projektov v OP ĽZ

**Bod 1 – schvaľovanie Kritérií pre výber projektov operačného programu Ľudské zdroje a metodika ich uplatňovania**

V zmysle Rokovacieho poriadku Monitorovacieho výboru pre operačný program Ľudské zdroje (ďalej len „MV OP ĽZ“) bola dňa 11. augusta 2016 elektronicky zaslaná všetkým členom MV OP ĽZ dokumentácia s požiadavkou zaslania stanoviska k schvaľovaniu predmetných materiálov:

1. Všeobecné kritériá pre výber tretích subjektov v národných projektoch (pôvodne „Kritériá na určenie NP/DOP„) – v nadväznosti na dokument Kritéria členenia národných projektov v OP ĽZ bol vytvorený návrh dokumentu Všeobecné kritéria pre výber tretích subjektov v národných projektoch (ďalej len „Všeobecné kritériá). Všeobecné kritéria dopĺňajú výber tretích subjektov nad rámec uplatňovania podmienok schém de minimis prípadne podmienok schém štátnej pomoci. Kritéria boli rozčlenené do troch základných skupín: formálne kritéria, odborné kritéria a technické kritéria pre posudzovanie výberu tretích subjektov, ku ktorým sú navrhnuté i ďalšie doplňujúce špecifické odborné kritéria pre posudzovanie výberu tretích subjektov dopĺňané na úrovni komisii pri MV OP ĽZ pre prioritné osi 1 - 6.

Povinnou súčasťou schválenia zámerov národných projektov (ďalej len „NP“) s účasťou tretích subjektov pri ich realizácii komisiou je schválenie všeobecných kritérií pre výber tretích subjektov a to: v plnom rozsahu formálnych kritérií a v rozsahu minimálne 2 oblastí, resp. 3-4 oblastí odborných a technických kritérií.

Dokument je v súlade mechanizmom, ktorý navrhol RO na zasadnutí MV OP ĽZ dňa 24. 5. 2016, ktorý by bol odsúhlasený na úrovni monitorovacieho výboru a aplikovaný ďalej na úrovni jednotlivých komisií.

1. Návrh doplňujúcich hodnotiacich otázok do Kritérií pre výber projektov operačného programu Ľudské zdroje a metodiku ich uplatňovania (pôvodne „Doplňujúce kritériá do Hodnotiacich kritérií žiadosti o NFP pre výzvu na predkladanie žiadostí o NFP“) – Cieľom doplňujúcich hodnotiacich otázok je podpora intervencií v prospech dlhodobo nezamestnaných uchádzačov tak, ako sa uvádza v časti 2.3. HODNOTIACE KRITÉRIÁ ŽIADOSTI O NENÁVRATNÝ FINANČNÝ PRÍSPEVOK pre DOP v bode 4.:

Cieľom uplatnenia doplňujúceho kritéria musí byť dosiahnutie väčšej adresnosti podpory na dosahovanie cieľov investičných priorít/špecifických cieľov, resp. efektivitu pridelenia podpory. Mechanizmus doplňujúceho kritéria sa stanovuje z dôvodu, že operačný program svojím rozsahom cieľových skupín (deti – študenti – rodičia; uchádzači o zamestnanie – zamestnaní; marginalizované rómske komunity  – sociálne vylúčení, alebo ohrození sociálnym vylúčením; aktívni –neaktívni a i.), rozsahom prijímateľov (malé podniky - veľké podniky – štátne a verejné subjekty – neziskové subjekty) a rozsahom výsledkov k špecifickým cieľom (realizáciou operačného programu sa má prispieť k dosiahnutiu 86 výsledkov priradených k špecifickým cieľom) neumožňuje vopred stanovenými hodnotiacimi kritériami v celej škále vhodne vymedziť celý rozsah operačného programu.

1. Návrh Dodatku č. 2 Štatútu MV pre OP ĽZ s vypustením povinnosti zasielania zápisníc z rokovaní komisií členom MV OP ĽZ. Dôvodom pristúpenia k zmene štatútu formou dodatku č. 2 je odstránenie duplicity týkajúcej sa povinnosti zasielania zápisníc z rokovania Komisií pri MV OP ĽZ členom monitorovacieho výboru, ktorá nastala schválením presunu tejto povinnosti na jednotlivé komisie schválením Uznesenia č. 2/2016 7. rokovania MV pre OP ĽZ.

**Bod 2 – Informácia o Kritériách členenia národných projektov v OP ĽZ**

Dokument na úrovni členenia národných projektov s posúdením zo strany RO a členov komisií pri MV pre prioritné osi 1 – 6 OP ĽZ, obsahujúci členenie národných projektov na individuálne, systémové a komplexné projekty, kde je využitá možnosť posudzovania a analyzovania týchto projektov z pohľadu legislatívy alebo z pohľadu vstupov tretích subjektov. Dokument bol prerokovaný na zasadnutí MV OP ĽZ dňa 24. 5. 2016.

Priebeh hlasovania:

Do termínu ukončenia hlasovania písomnou procedúrou per rollam bolo sekretariátu MV OP ĽZ elektronicky doručených **10** riadne vyplnených hlasovacích lístkov z toho so **súhlasným stanoviskom** ku všetkým 3 materiálom **8 hlasovacích lístkov.**

**Jeden** člen(p. Turčány) predložil nesúhlasné stanovisko k materiálom**:**

* Všeobecné kritériá pre výber tretích subjektov v národných projektoch – pripomienky sú priložené v prílohe č. 3.
* Dodatok č. 2 Štatútu MV OP ĽZ v tomto znení: „*nevidíme dôvod na nezasielaní zápisníc z komisií. Riadiaci orgán ich častokrát nezverejňuje na príslušných webových sídlach a nie je možné sa k nim dopátrať. Pracovné komisie pritom slúžia ako predĺžené ruky monitorovacieho výboru a je teda legitímne poznať výsledky ich rokovania. Navyše zaslať jednu zápisnicu členom MV nemôže byť pre zamestnancov Ministerstva taký významný problém“.*

Poznámka:

Zápisnice z Komisie pri MV OP ĽZ pre PO 2, 3 a 4 boli riadne a včas zasielané členom MV ako aj zverejňované na webovom sídle MPSVR SR.

Uvedená zmena v dodatku štatútu má len odstrániť duplicitu povinnosti zasielania predmetných zápisníc z úrovne sekretariátov Komisií pri MV OP ĽZ a zároveň z úrovne sekretariátu MV OP ĽZ. Uznesením č. 2/2016 zo 7. rokovania MV OP ĽZ dňa 24. 5. 2016 bolo schválené presunúť túto povinnosť na úroveň jednotlivých komisií.

**Jeden** člen (p. Zubrická) odoslala **súhlasné stanovisko** k materiálom:

* doplňujúce hodnotiace Kritéria pre výber projektov operačného programu Ľudské zdroje a metodika ich uplatňovania
* Dodatok č. 2 Štatútu MV OP ĽZ s podmienkou zapracovania formálnych nedostatkov, ktoré boli následne zapracované
* Všeobecné kritériá pre výber tretích subjektov v národných projektoch s podmienkou zapracovania pripomienok uvedených v sprievodnom liste č. 043138/2016, ktoré je priložené v prílohe č. 4. Uvedená pripomienka nemala formálny charakter a z tohto dôvodu nemohla byť zapracovaná. Na základe uvedeného bolo stanovisko člena MV (po vzájomnej konzultácii) vyhodnotené ako „zdržal sa hlasovania“.

Zástupca MV SR (p. A. Danišková) predložila jednotlivým dokumentom spolu so súhlasným stanoviskom nasledovné doplňujúce otázky formou e-mailu:

Všeobecné kritériá pre výber tretích subjektov v národných projektoch

„RO pre OP ĽZ nastavil systém všeobecných kritérií pre výber tretích subjektov. Komisia pri MV pre PO 5 a 6 môže dané kritéria doplniť o bodové hodnotenie, prípadne ďalšie špecifické kritériá pre výber tretích subjektov zapojených do implementácie národného projektu. Doplnené kritériá budú schvaľované na úrovni Komisie ako súčasť predkladaného zámeru národného projektu. Znamená to, že sa uvedené kritéria nebudú aplikovať retroaktívne/spätne na už schválené projekty? (napr. Komisiou pre PO 5 a 6  bol minulý rok schválený zámer NP KC a dňa 6.05.2016 schválený Postup na výber poskytovateľov sociálnych služieb v KC). Akým spôsobom sa budú kritéria aplikovať v praxi? Budú k uvedenému dokumentu zo strany RO spracované aj procesné veci popisujúce následné aplikovanie kritérií na úrovni konkrétneho prijímateľa NP/tretích subjektov?“

Predmetné otázky boli odoslané vecne príslušnému odboru MPSVR SR na vedomie.

Na sekretariát MV OP ĽZ bolo doručené aj stanovisko pozorovateľa (K. Teglassyová) MV, ktoré je súčasťou zápisnice ako príloha č.5

V súlade s Rokovacím poriadkom MV OP ĽZ čl. 5 písm. B) bod 17. sa „r*ozhodnutie per rollam prijme len za predpokladu, že s ním bude súhlasiť nadpolovičná väčšina všetkých členov výboru s hlasovacím právom. V prípade, ak sa niektorý z členov výboru s hlasovacím právom nevyjadrí k predloženému návrhu v lehote stanovenej predsedajúcim výboru, má sa za to, že s návrhom súhlasí“.*

Na základe vyššie uvedenéhoz celkového počtu 36 členov s hlasovacím právom súhlasilo so schválením:

**Všeobecné kritériá pre výber tretích subjektov v národných projektoch**

Za: 35

Proti: 0

Zdržal sa: 1

doplňujúce hodnotiace **Kritéria pre výber projektov operačného programu Ľudské zdroje a metodika ich uplatňovania**

Za: 36

Proti: 0

Zdržal sa: 0

**Dodatok č. 2 Štatútu MV OP ĽZ**

Za: 35

Proti: 1

Zdržal sa: 0

Výsledok hlasovania:

Všeobecné kritériá pre výber tretích subjektov v národných projektoch, doplňujúce hodnotiace Kritériá pre výber projektov operačného programu Ľudské zdroje a metodika ich uplatňovaniaa Dodatok č. 2 Štatútu MV OP ĽZ **boli schválené.**

Prílohy:

1. Uznesenie č. 3/2016 MV OP ĽZ

2. Tabuľka priebehu hlasovania písomnou procedúrou per rollam

3. Stanovisko zástupcu ZMOS (p. Turčány) k materiálu Všeobecné kritériá pre výber tretích subjektov v národných projektoch

4. Stanovisko zástupcu MF SR (p. Zubrická) k predloženým materiálom

5. Stanovisko pozorovateľa (p. Teglassyová)

V Bratislave, dňa

26. 8. 2016 v. r.

.......................................................

Ján Vitkovský

tajomník MV OP ĽZ

30. 8. 2016 v. z. Ján Vitkovský

.......................................................

Boris Sloboda

prvý podpredseda MV OP ĽZ

1. 9. 2016 v. r.

.....................................................

Ján Richter

predseda MV OP ĽZ